SET ปิดเช้าลบ 6 จุด แพนิกงบ “บจ.” ไม่สดใส จับตาบ่ายลงต่อ
SET ปิดเช้าลบ 6 จุด กังวลผลงาน “บจ.” ออกมาแย่ต่อเนื่อง แนวโน้มช่วงบ่ายคาดยังซึมตัวต่อ แนวรับที่ 1,650-1,635 จุดและให้แนวต้านไว้ที่ 1,660 จุด
SET ปิดเช้าลบ 6 จุด กังวลผลงาน “บจ.” ออกมาแย่ต่อเนื่อง แนวโน้มช่วงบ่ายคาดยังซึมตัวต่อ แนวรับที่ 1,650-1,635 จุดและให้แนวต้านไว้ที่ 1,660 จุด
17 ก.พ. 2566

นายกิจพณ ไพรไพศาลกิจ ผู้อำนวยการฝ่ายวิเคราะห์หลักทรัพย์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ปรับตัวลง สอดคล้องกับตลาดหุ้นอื่นในภูมิภาคเอเชีย จากนักลงทุนยังกังวลต่อผลประกอบการของบริษัทจดทะเบียนไทยที่ออกมาแย่ต่อเนื่อง รวมถึงการบังคับขายในหุ้นรายตัว (Force sell) แต่อย่างไรก็ตามคาดว่าผลประกอบการที่ออกมาแย่น่าจะหนักที่สุดแล้วในสัปดาห์นี้ โดยสัปดาห์หน้าจะมีการประกาศผลประกอบการในหุ้นกลุ่มการบริโภคภายในประเทศ คาดว่าจะออกมาทรงตัว หรือบางตัวดีกว่าคาด
สำหรับแนวโน้มช่วงบ่ายคาดยังซึมตัว จากการสลับขายทำกำไรของนักลงทุน โดยมองแนวรับที่ 1,650-1,635 จุด น่าจะเห็นการทำ Bottom ในโซนนี้ และให้แนวต้านไว้ที่ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,860.46 ล้านบาท ปิดที่ 976.00 บาท ราคาไม่เปลี่ยนแปลง
JMART มูลค่าการซื้อขาย 1,267.67 ล้านบาท ปิดที่ 27.00 บาท ลดลง 2.50 บาท
PTT มูลค่าการซื้อขาย 1,185.29 ล้านบาท ปิดที่ 33.25 บาท เพิ่มขึ้น 0.50 บาท
KBANK มูลค่าการซื้อขาย 973.39 ล้านบาท ปิดที่ 138.00 บาท ลดลง 1.50 บาท
BEM มูลค่าการซื้อขาย 850.05 ล้านบาท ปิดที่ 9.10 บาท ลดลง 0.35 บาท